สำนักงานเขตบางกอกใหญ่ ขอขอบพระคุณท่านที่แจ้งเรื่องร้องเรียนเข้ามา ทางสำนักงานเขต ได้ดำเนินการตรวจสอบแล้ว ขอเรียนแจ้งว่า…   เจ้าหน้าที่ฝ่ายสิ่งแวดล้อมและสุขาภิบาล ได้ตรวจสอบเมื่อวันที่ 5 เมษายน 2566 เวลา 09.20 น. ณ บริเวณพื้นที่ถูกร้องเรียน ซอยจรัญสนิทวงศ์ 4 แขวงวัดท่าพระ เขตบางกอกใหญ่ ขณะตรวจสอบพบร่องรอยการเผา สอบถามเจ้าของพื้นที่แจ้งว่าไม่ได้มีการเผาขยะ แต่เมื่อวันที่เกิดการเผาไหม้มีสาเหตุจากบุคคลภายนอกเข้ามาสูบบุหรี่แล้วทิ้งก้นบุหรี่ จึงทำให้เกิดไฟไหม้ เจ้าหน้าที่จึงได้มีหนังสือแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ.2535 ให้งดการเผาในที่โล่ง เช่น การเผาหญ้า และเผาขยะ เพื่อป้องกันเหตุร้องเรียน โดยให้ดำเนินการทันที พร้อมทั้งได้มอบประกาศสำนักงานเขตบางกอกใหญ่ เรื่อง ขอความร่วมมือลดมลพิษทางอากาศ และเรื่อง กำหนดพื้นที่ควบคุมเหตุรำคาญ ให้แก่เจ้าของพื้นที่เรียบร้อยแล้ว ซึ่งจะได้ติดตามผลและแจ้งให้ทราบต่อไป  #รบกวนท่านกดดาวให้แก่เจ้าหน้าที่ เพื่อเป็นขวัญและกำลังใจในการปฏิบัติงานต่อไปค่ะ ขอบคุณค่ะ 🙏🏻🙏🏻🙏🏻
เผาขยะ
รวดเร็วมากค่ะ เป็นกำลังใจให้นะคะ